**II.2)**

**V skladu s 30. členom Statuta Občine Gorje (Uradni list RS, št. 03/07, 107/10 in 32/12 in Uradno glasilo slovenskih občin, št. 27/14), vam v prilogi pošiljam v obravnavo in sprejem**

**PREDLOG SKLEPA O VREDNOSTI TOČKE ZA IZRAČUN NADOMESTILA UPORABE STAVBNEGA ZEMLJIŠČA**

**V OBČINI GORJE ZA LETO 2015**

Kot predstavnik predlagatelja bo na seji sodeloval Metod Gaber, višji svetovalec za okolje in prostor in gospodarske javne službe.

**Predlog sklepa:**

**Občinski svet Občine Gorje sprejme Sklep o vrednosti točke za izračun nadomestila za uporabo stavbnega zemljišča v Občini Gorje za leto 2015.**

Peter Torkar

Župan Občine Gorje

**OBRAZLOŽITEV:**

13. člen Odloka o nadomestilu za uporabo stavbnega zemljišča v Občini Gorje (Uradni list RS, št. 111/2008; v nadaljevanju: občinski odlok) določa, da vrednost točke za izračun nadomestila na območju Občine Gorje določi vsako leto s sklepom občinski svet, na predlog župana, do konca leta za naslednje leto.

Predlagamo, da se vrednost točke, zaradi uskladitve njene vrednosti s povprečno dvanajst mesečno rastjo življenjskih potrebščin, ki ga je ugotovil Statistični urad Republike Slovenije za obdobje od novembra 2013 do novembra 2014. Povprečna dvanajst mesečna rast življenjskih potrebščin znaša 0,2%.

Vrednost točke za leto 2015 bo tako znašala za:

* **zazidana stavbna zemljišča 0,000191869 € *(v letu 2014 - 0,000191486 €)***
* **nezazidana stavbna zemljišča 0,000048277 € *(v letu 2014 - 0,000048331 €).***

Občinskemu svetu Občine Gorje predlagamo, da sprejme sklep o vrednosti točke za izračun nadomestila za uporabo stavbnega zemljišča v Občini Gorje za leto 2015.

Pripravil: Metod Gaber, dipl.inž.grad.

Na podlagi 61. člena Zakona o stavbnih zemljiščih (Uradni list SRS, št. 18/84 in 33/89, Uradni list RS, št. 24/92), 56. člena Zakona o stavbnih zemljiščih (Uradni list RS, št. 44/97), 179. člena Zakona o urejanju prostora (Uradni list RS, št. 110/02 in 8/03), 13. člena Odloka o nadomestilu za uporabo stavbnega zemljišča v Občini Gorje (Uradni list RS, št. 111/2008) je občinski svet Občine Gorje na ……. seji dne ………… sprejel

**S K L E P**

**O VREDNOSTI TOČKE ZA IZRAČUN NADOMESTILA ZA UPORABO STAVBNEGA ZEMLJIŠČA V OBČINI GORJE ZA LETO 2015**

**1. člen**

Vrednost točke za izračun nadomestila za uporabo stavbnega zemljišča v Občini Gorje za leto 2015 znaša za:

* zazidana stavbna zemljišča 0,000191869 €
* nezazidana stavbna zemljišča 0,000048277 €.

**2. člen**

Ta sklep začne veljati naslednji dan po objavi v Uradnem glasilu slovenskih občin, uporablja pa se od 1.1.2015.

Številka: ………………………..

Gorje: ……………………………

Župan občine Gorje

Peter Torkar